**Амантур Акматалиев. Баба салты, эне адеби.Бишкек,1993-жыл**

**ЭЛДИК ҮРП-АДАТ, КААДА-САЛТ. (2-бөлүк)**

 Менимче, биздин элибизге ыйман, адеп жетишпей баратат. Айткандай, азыркы муундарга адеп сабагы зарыл. Аны атайын окуу куралы катары чыгаруу талап кылынат. Мектептин шартында белгилүү план-программасын түзүүбүз тийиш.

 Башка элдердин анчейин жорук-жосундарын окуп, ошого убакыт коротуп, баш катырганга караганда мусулман дининин адептүүлүгү тууралуу сынаптар, дариздер өтүлсө, ал оң жакка талаптагыдай бурулса, тирүүлөр үчүн чоң пайдага чечиилээрине биз ишенебиз.

 Мына, курандын түшүрмөсү которулду. Даарат алып, ичтен зыярат кылып, аны ыйык тутуп, колго кармайбыз. Демек, ыйман менен куран айкалышканда гана сенин кудайыңдын кулу, Мухаммаддын үмөтү, чалыярдын досу экениң, бу жарык жана жалган дүйнөдө ак, адал жүрүп, тиги дүйнөгө жүрүп кетүүгө башыңды тигип койгон пенде экениң ырасталат. Ансыз диниң да, кураның да алсыз-жансыз болооруна көзүбүз жетип отурат. Мурун: “Шарыяттын жолу кенен, кайда тартса кете берет”. “Шарыят – буйдалаган төө” – деп бирөөлөрдү ээрчип да жүрдүк. Көрсө, ыйманыбыз өзүбүзгө жолдош болушу Алла Тааланын амири тура!